
Χ αμός γίνεται. Από το καλοκαίρι και μετά η φάση με την μπάλα έχει πάρει φωτιά. Ο ένας 
πρόεδρος βρίζει τον άλλον και τούμπαλιν, και από πίοω όλος ο συρφετός με τους παρα- 
τρεχάμενοΰς τους να ακολουθούν. Οι μισές ομάδες, λίγο πριν αρχίσει η σεζόν, αρνοϋνταν να 
κατέβουν στο πρωτάθλημα κατηγορώντας τις άλλες μισές. Ο αξιότιμος κ. υπουργός αθλη¬ 
τισμού διέκοψε προσωρινά την ενασχόληση του με το ζήτημα «πάταξη των οπαδών και των 
εγκληματικών στοιχείων από τα γήπεδα» και μετατόπισε κάπως τα ενδιαφέροντά του, στο να 
κάνει τον μεσολαβητή του «πλακώματος». Η «κλωτσοπατινάδα» στο μεταξύ περιελάμβανε 
μέχρι και το ξήλωμα της κεφαλής της ποδοσφαιρικής ομοσπονδίας που κατηγορείται για κα¬ 
κούργημα. 

Τ ο περίεργο στην όλη φάση είναι ότι όλο αυτό πλασάρεται σαν κάποιου είδους υπερπρο¬ 
σπάθεια «εξυγίανσης του ποδοσφαίρου». Τέρμα πια τα στημένα και το στοίχημα; Τέρμα τα 
πεσίματα σε διαιτητές; Τέρμα και η κασετολαγνεία της ΕΥΠ; Είναι πραγματικά άνθρωποι σαν 
τα μούτρα μας να απορούν... 

Τ α πράγματα δεν είναι όμως έτσι. Όπως κάθε φορά που μεταβάλλονται οι ισορροπίες και οι 
συσχετισμοί δυνάμεων, γύρω από το πως κερδοφοροΰν τα μαφιόζικα αφεντικά των ομά¬ 
δων μας, έτσι και τώρα... Έρχεται στην επιφάνεια με ιδιαίτερη ένταση η μάχη για το ποιά κομ¬ 
μάτια στον κρατικό μηχανισμό και ποιοι ευρύτεροι κύκλοι συμφερόντων θα κυριαρχήσουν. 
Αυτή η μάχη είναι που θα καθορίσει (για άλλη μια φορά) ποιος θα πάρει τα κουμάντα και με 
ποιον τρόπο θα μοιράζονται τα φράγκα και τα υπόλοιπα οφέλη από τις ολοένα και πιο βρώ¬ 
μικες δουλειές γύρω από τη μπάλα. 

Π λάι σ'αυτό, αν και με μικρότερα γράμματα αυτή την περίοδο, υποκρύπτεται και κάτι στο 
Ιοποίο όλοι αυτοί πάγια συμφωνούν: «Πως το πρόβλημα στα γήπεδα είμαστε εμείς». «Πως 
υπεύθυνες για τα δεινά του ποδοσφαίρου είναι οι συμπεριφορές των οπαδών». Και αυτή ακρι¬ 
βώς η ρητορική είναι που στρώνει το έδαφος και συγκαλύπτει εσκεμμένα όλα τα παραπάνω. 
Αυτή η ρητορική είναι που βάζει εμάς διαρκώς στο στόχαστρο και δίνει όλο και περισσότερη 
αβάντα στους τσάτσους των προέδρων μας να αλωνίζουν στις κερκίδες. Αυτή η ρητορική εί¬ 
ναι που όσο προχωράει η «εξυγίανση» θα εμφανίζεται όλο και με μεγαλύτερους τίτλους. Αυτή 
είναι η ρητοτική που οφείλουμε να πολεμήσουμε... 

